تورکیه‌نین ان بؤیوک طبیعی گؤل‌لرین‌دن بیری اولان الازیغ شهرینده کی خزر گؤلو یای آیلاری‌نین ایستی هاواسیندان قورتولماق ایسته‌ین یئرلی و خاریجی توریست‌لرین سیغینا‌جاق یئری‌دیر.
اطرافیندا دؤولت قوروم‌لارینا مخصوص تعلیم و استراحت مرکزلری، خیلی سایدا یای ائولری و تعطیل ائولریله کامپ ساحه‌لری‌نین یئرلشدیگی طبیعی گؤله یای مؤوسومونده خصوصیله ایستی هاوا‌دان تأثیرلنن بؤلگه اها‌لی‌سی رغبت گؤستریر.
چیمرلیک‌لری ایله آک و اژه دنیزی ساحل‌لرینه برابر اولان گؤله خصوصیله هفته سون‌لاریندا گئدن‌لرین سایی چوخ اولور.
توریست‌لرین گلمه‌سی ایله سیوریجه قصبه‌سی‌نین 4 مین اولان اها‌لی سایی هفته سون‌لاری تقریباً 20 مینه چیخیر. بؤلگه‌ده سو ایدمان‌لاری و پاراشوتله توللانما تدبیرلری ده کئچیریله بیلیر.
گؤلده 8 ایلدیر تاسیس ایشله‌دن مراد باحچه‌جی بؤلگه‌ده جدی یاتیریم قویا‌راق استراحت اوچون گلن‌لری گؤزل تعطیل ایمکان‌لاری ایله تامین ائتدیک‌لرینی سؤیله‌دی.
باحچه‌جی خزر گؤلونون شرق و جنوب-شرقی آنادولو بؤلگه‌سی‌نین اؤنم‌لی توریزم مرکزی اولدوغونو دا وورغولادی.
